OzLabs/hebrew-wiki-articles huggingface dataset:
לילך גליל

לילך גליל אל עמי (נולדה ב-9 באוקטובר 1967) היא סופרת ומשוררת ישראלית. עוסקת בהנחיית סדנאות כתיבה ובעריכת כתבי יד.

== ביוגרפיה ==
סיפוריה הראשונים התפרסמו בשנים 1996-7 ב"על המשמר", "דבר ראשון", "מאזנים" ובמוסף "ידיעות אחרונות". בשנים אלה זכתה בפרס הרי הרשון לכתיבת פרוזה לקובץ סיפוריה הראשון ("עכשיו תכתבי"). לאחריו פרסמה שלושה רומנים וספר סיפורים נוסף. בין השנים 2003–2005 שימשה כעורכת העיתון "פנדורה", מגזין לסבי פמיניסטי בהוצאת קל"ף.

בשנת 2014 פרסמה את ספר שיריה הראשון ("כשהאיילה תחלוף") ומאז פרסמה שירים בכתבי עת שונים ובעיתונים, השתתפה בתוכניות רדיו, וכן הופיעה בפסטיבלי שירה בארץ. ב-2016 פרסמה ספר שירה שני ("אני רוצה לספר לך הרים וגבעות") בעריכת המשוררת אגי משעול. ספרה הבא, "מינהיות", בנוי מפרגמנטים ליריים ומספר על אודות דמות המבקשת להתחקות אחר שברי זיכרונות במהלך ניסיונותיה להבין את מיניותה.

ספר שיריה האחרון, "מתוך הנילוס האדום", מוקדש לאמה. יש בו שירים מן השנים האחרונות והוא נחתם בפואמה "חרוזות" שנכתבה במהלך ליווי המשוררת את אמה בימיה האחרונים.

== פרסומים ==
===ספרים===
* עכשיו תכתבי, קובץ סיפורים, ספרית פועלים, 1997
* רואה את הקולות, רומן, ידיעות אחרונות (סדרת פרוזה), 2000
* תראי אותי, קובץ סיפורים, גוונים, 2004
* בית. אהבה, רומן, מטר, 2006
* בצִלו, רומן, מטר, 2009
*כשהאיילה תחלוף (שירה), פרדס, 2014
* אני רוצה לספר לך הרים וגבעות (שירה), פרדס 2016
*מינהיות (שירה בפרוזה), עיתון 77 2020
*מתוך הנילוס האדום (שירה), עולם חדש 2021

=== סיפורים באנתולוגיות ===
* דרמה ביום אביב, בספר "עיר – סיפורים תל אביביים" (בעריכת עליזה ציגלר), ידיעות אחרונות (סדרת פרוזה), 1999
* לישון, בספר "נימפה בג'ינס – סיפורי נשים" (בעריכת דורית זילברמן וציפי שחרור), הד ארצי, 1998

=== סיפורים בכתבי עת ===
* בית גדול מול הים, בכתב העת "מטעם" (בעריכת יצחק לאור), גיליון 3, ספטמבר 2005
* תמיד מישהו חסר (מחזור פרגמנטים), בכתב העת "מטעם" (בעריכת יצחק לאור), גיליון 6, יוני 2006
* החתול, בכתב העת "מטעם" (בעריכת יצחק לאור), גיליון 11, ספטמבר 2007
* מכונת הכתיבה, בספר "מסמרים", "איזה יופי" (בעריכת אמיר רותם), ספטמבר 2006
* דרך הימים, בספר "מסמרים", "אושר ועושר" (בעריכת אמיר רותם), מרץ 2008
* לילה לבן, ב"מאזניים", יוני 2011
* שמש צהובה, ב"עיתון 77", יוני 2013

== קישורים חיצוניים ==
* 
* 
* 
* 
* 
* 
* [https://web.archive.org/web/20080522183307/http://news.haaretz.co.il/hasite/pages/ShArtPE.jhtml?itemNo=466382 ביקורת של עמרי הרצוג] על הקובץ תראי אותי
* 
* לילך גליל [http://nillydagan.com/%D7%A9%D7%99%D7%A8%D7%94-80/2282-%D7%9C%D7%99%D7%9C%D7%9A-%D7%92%D7%9C%D7%99%D7%9C באנתולוגיה מקוונת לשירה עברית באתר של נילי דגן]

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:סופרות לסביות ישראליות
קטגוריה:להט"ביות ישראליות
קטגוריה:מחברי סיפורים קצרים
קטגוריה:זוכי פרס הרי הרשון
קטגוריה:בוגרות תיכון רוטברג (רמת השרון)
קטגוריה:בוגרי תיכון רוטברג (רמת השרון)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1967
קטגוריה:ישראלים שנולדו ב-1967
קובי סלע

קובי סלע (נולד בג' בסיוון תשכ"ט, 1969) הוא שדרן רדיו ישראל-חרדי, עיתונאי ואיש יח"צ, העוסק בייעוץ לחברות ועסקים ובמוזיקה.

==ביוגרפיה==
סלע נולד וגדל בבת-ים. למאיר ומרים סילם. משפחה ממוצא תוניסאי. למד בישיבת תורת חיים בבני ברק, בישיבת עטרת ישראל בירושלים, בישיבת מאור ישראל בקריית גת ובישיבת מיר בירושלים.

סלע מגיש ברדיו מגיל תשע ככתב זעיר ברשת א'. אחר כך הגיש והפיק תוכניות בגלי צה"ל ובערוץ 7, ביניהן את התוכניות "שירים במעלות", המצעד החסידי של ערוץ 7, ותוכניות צרכנות. הגיש עם מנחם טוקר את התוכנית "קבלייט שבת" ברדיו תל אביב.

כתב על מוזיקה חסידית בעיתון הדתי "בשבע". כתב גם בירחון לצעירים "עשרה+" ובשבועון החרדי "בקהילה". הוא הגיש גם את התוכנית האקטואלית לחרדים "סידיש".

בשנת 2004 השתתף בתוכנית המציאות "סוף הדרך", שהופקה בשיתוף עם צו פיוס.

בשנת 2007 הקים קובי סלע את "קובי סלע, יחסי ציבור ותקשורת כהלכה", חברה המתמחה ביח"צ ותקשורת למגזר החרדי והדתי. החברה התמזגה ב-2012 לתוך משרד הפרסום "גל אורן".

בשנת 2010 הצטרף קובי לצוות קול ברמה כמגיש המצעד החסידי-מזרחי 'הטבלה'.

בשנת 2011 שימש קובי כחלק מהוועדה המקצועית בתוכנית "בית ספר למוזיקה" בערוץ 2.

סלע התמודד בבחירות 2018 למועצת בית אל ברשימת "יחד".

כיום סלע מנהל את משרד היח"צ שבבעלותו 'קוביס' הממוקם בקניון רמות, מגיש ברדיו קול חי את התוכנית 'קוביס מוקיר שבת' המשודרת בימי שישי, עורך את מדור המוזיקה בערוץ 7 ומגיש את המצעד החסידי שירים במעלות.

==חיים אישיים==
נשוי לנחמה ואב לשישה. מתגורר ביישוב בית אל.

== קישורים חיצוניים ==
* 
* 
* [https://www.inn.co.il/Radio/Parade המצעד החסידי], באתר ערוץ 7
* 
* 
[https://youtu.be/bHWFkxnsA18 ירעם נתניהו מדבר עם קובי סלע בנושא עברית] באתר: 'יוטיוב'.
* 

==הערות שוליים==

קטגוריה:בוגרי ישיבת עטרת ישראל
קטגוריה:משתתפים בתוכניות מציאות ישראליות
קטגוריה:סגל בשבע
קטגוריה:סגל גלי צה"ל
קטגוריה:שדרני רדיו ישראלים
קטגוריה:בית אל: אישים
קטגוריה:יוצרי קולנוע חרדי
קטגוריה:שחקני קולנוע חרדי
קטגוריה:ישראלים שנולדו ב-1969
ג'יימס ג'ונס (גנרל)

ג'יימס לוגאן ג'ונס הבן (באנגלית: James Logan Jones Jr; נולד ב-19 בדצמבר 1943) הוא גנרל לשעבר בחיל הנחתים האמריקני. כיהן כיועץ לביטחון לאומי בממשל של ברק אובמה.

==קריירה==
בשנת 1967 התגייס ג'ונס לחיל הנחתים. הוא עבר הכשרה כלוחם וקורס קציני חי"ר. לאחר מכן לחם ג'ונס כמפקד מחלקה ופלוגה במלחמת וייטנאם. בשנת 1985 פיקד על הגדוד השלישי ברגימנט הנחתים ה-9 ולאחר מכן פיקד על יחידת הסיור ה-24 של הנחתים. ב-1994 מונה למפקד דיוויזיית הנחתים השנייה לאחר מספר תפקיד פיקוד נוספים בחיל כיהן מיולי 1999 ועד ינואר 2003, כמפקדו ה-32 של חיל הנחתים האמריקני. בשנים 2003 - 2006 שימש כמפקד פיקוד אירופה של ארצות הברית (COMUSEUCOM) וכמפקד הכח הצבאי של נאט"ו באירופה (SACEUR). ב-1 בפברואר 2007, פרש מחיל הנחתים ומשירות לצמיתות, לאחר 40 שנות שירות.

ב-2007, ג'ונס עמד בראש הוועדה העצמאית של הקונגרס לכוחות הביטחון העיראקים, אשר בחנה את יכולותיהם של המשטרה וכוחות הביטחון העיראקיים. בנובמבר 2007, הוא מונה לשליח מיוחד למזרח התיכון של מזכירת המדינה קונדוליזה רייס. לצד זאת הוא כיהן כיושב ראש "המועצה האטלנטית של ארצות הברית", צוות חשיבה המתרכז במדיניות החוץ האמריקאית והיה נשיא ארגון אנרגיה הקשור ללשכת המסחר האמריקאית, ארגון השתדלנות הגדול בעולם.

לפי פרשנים שונים יחסו לישראל אינו אוהד במיוחד.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גנרלים בחיל הנחתים של ארצות הברית
קטגוריה:היועצים לביטחון לאומי של ארצות הברית
קטגוריה:אמריקאים מעוטרי אות לגיון ההצטיינות
קטגוריה:נאט"ו: אישים
קטגוריה:מעוטרי כוכב הארד
קטגוריה:מעוטרי כוכב הכסף
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד אירופה של ארצות הברית
קטגוריה:מפקדי דיוויזיית הנחתים השנייה
קטגוריה:מפקדי חיל הנחתים
קטגוריה:חברי ועד השלישייה
קטגוריה:אמריקאים שנולדו ב-1943
כובע טמבל

מקהלת נערים בכובעי טמבל וחולצות רקומות, בכנס של הבונדס הישראלי, בהולנד, 1974]]
הדמות [[שרוליק של הקריקטוריסט דוש, עם כובע טמבל]]
[[דוד בן-גוריון חובש כובע טמבל, לצידו של האלוף חיים הרצוג בעת ביקורם החגיגי ב, מיד עם שחרורו, בשנת 1967.]]
כובע־טֶמְבֵּל הוא כובע בד דמוי קערה, בלא מצחיה ובלא שוליים בולטים. כובע זה דומה לכובע יווני מהתקופה העתיקה ששמו פִּילוֹס (πῖλος) הנחבש כיום באלבניה ובקוסובו.

==מבנה ושימוש==
כובע טמבל תפור מחמש פיסות בד. ארבע מהפיסות הן בצורת גזרה והן תפורות כך שהקדקודים של ארבעתן נוגעים זה בזה וכל שוק של כל גזרה תפור לשוק של גזרה אחרת. כך יוצרות הגזרות מבנה דמוי קערה. פיסת הבד החמישית היא בצורת טבעת. קצה אחד של הטבעת תפור לבסיסי גזרות הבד היוצרות את מבנה הקערה כך שהטבעת מעמיקה את מבנה הקערה.

לכובע טמבל אין מצחייה ואין שוליים. כאשר חובשים את הכובע, קדקודי גזרות הבד מונחים על קודקוד הראש וטבעת הבד מקיפה את הראש ומונחת על המצח, האוזניים והעורף. יתרונו הוא בכך שניתן לקפלו בקלות ולהכניסו לכיס, ולכן התאים לעובדים שעות רבות בשמש. בניגוד לכובע הפטרייה, הדומה לו בצורתו הכללית, אולם הוא בעל שוליים ולכן הוא מכיל יותר בד. כובע הטמבל הוא זול משום שקל לתפור אותו ממעט שאריות בד.

==כובע טמבל בישראל==
כובע הבד היה נפוץ בין יהודי ארץ ישראל באמצע המאה העשרים והיה, עד לשנות השבעים אחד מסימני ההיכר של הישראלי הטיפוסי, ה"צבר". כובע הטמבל הונצח גם בתרבות הישראלית. הבדרן בומבה צור אמר במערכון המפורסם שלו "אוכל, קדימה אוכל" את המשפט "ולטמבל קנינו כובע ילד". גברי בנאי חובש כובע טמבל במערכון "הילד אוסף בולים" של הגשש החיוור. דודו טופז חבש כובע טמבל במערכון "משפחה בטיול" (משה והאורנג'דה). הקריקטוריסט דוש צייר את שרוליק, האזרח הישראלי הטיפוסי עם כובע טמבל. בעולם כובע זה פחות מוכר (קריקטוריסטים רבים שמציירים את הישראלי הטיפוסי מציירים אותו כיהודי חרדי).

בשל היותו סמל לאומי, מופיע כובע הטמבל על תו "מיוצר בישראל".

==מקור השם==
כובע פִּילוֹס (המילה מוטעמת מלעיל) באיור על [[כלי חרס יווני עתיק מתחילת תקופת בית שני]]
מקור השם "כובע טמבל" אינו ברור. לא ברור גם אם המושג "כובע טמבל" קדם למושג "טמבל" שפירושו בסלנג הוא "טיפש". הועלו כמה השערות לגבי מקור השם:
* ככל הנראה בתקופה העות'מאנית בארץ ישראל חדרה המילה "tembel" מן השפה הטורקית, בה משמעותה "עצלן".
* גרסה אחרת קושרת את השם לשפה האנגלית – dumbbell או dummbell, בגלל צורת הכובע, הדומה לפעמון. המילה פורקה ל dumb-bell, כביכול "פעמון טיפש", והדמיון המצלולי כביכול הוא מקור השם.
* גרסה נוספת מגיעה משנותיה הראשונות של הפנימייה החקלאית מקוה ישראל, כ־350 ילדים אסופים / עזובים מקצווי תבל עמדו לפני נסיעה מרוכזת לתיאטרון. כאשר התברר כי כולם נגועים בכינים, אנשי המוסד גילחו את כל הראשים. הילדים התנגדו לצאת קרחים להצגה, לכן נתפרו עבורם כובעים אחידים. כאשר הגיעו בהסעה לתיאטרון פגשו בהם "ילדי השמנת" של תל אביב ואמרו: "הנה הטמבלים עם הכובע". מאז דבק הכינוי המוכר עד היום "כובע טמבל".

==ראו גם==
* כובע פטרייה

==קישורים חיצוניים==

* 
* 
* 
* זאב גלילי, [http://www.zeevgalili.com/?p=7875 טמבל – פירוש המילה, מקורה, וגלגוליה], באתר "היגיון בשיגעון"

==הערות שוליים==

טמבל
קטגוריה:ישראל: תרבות
קטגוריה:ישראל: אופנה
קטגוריה:ישראל: סמלים לאומיים
מיכלאשוילי

מיכֶּלאשוילי (בגאורגית: მიქელაშვილი, או מיכֶּלאסשווילי, მიქელასშვილი, בתרגום חופשי "בן מיכאל") הוא שם משפחה גאורגי ויהודי-גאורגי. 

המיכלאשוילים הם נצר למשפחת האצולה, מיכלאדזה, משפחת אצולה מדרג נמוך שנקראה אזנאורי. בישראל נפוץ גם מיכאלשוילי שהוא סוג של שיבוש. ההגיה בעברית של שני השמות מיכלאשווילי ומיכאלשווילי הוא ב-"כ" שאיננה דגושה. לעיתים קרובות מעוברת כ"מיכאלי".

קטגוריה:שמות משפחה
קטגוריה:שמות משפחה ביהדות גאורגיה
קטגוריה:שמות משפחה שמבוססים על השם מיכאל
עוזי מוסקוביץ'

עוזי מוסקוביץ (בשמו המלא: עזריאל מוסקוביץ') (נולד ב-26 במרץ 1964) אלוף במיל' בצה"ל, בתפקידו האחרון כיהן כראש אגף התקשוב.

== קורות חייו ==
עוזי מוסקוביץ נולד בשנת 1964. התגייס לצה"ל ב-1982 לחיל השריון, את רוב שירותו שירת בחטיבה 500, במלחמת לבנון הראשונה שירת כלוחם בגדוד 195 של החטיבה. בהמשך עבר קורס מפקדי טנקים וקורס קציני שריון. מוסקוביץ' שירת במגוון תפקידי פיקוד והדרכה של החיל ובהם מפקד פלוגה מפקד גדוד 195, מפקד גדוד בחטיבה 460, קצין אג"ם עוצבת הפלדה. ב-1998 קודם לדרגת אל"ם ומונה למפקד "עוצבת הסוס הדוהר" (חטיבת מילואים משוריינת 217) ומפקד המרכז לאימונים באש. ב-2001 מונה למפקד חטיבה 500, והוביל אותה במבצע חומת מגן. ב-2003 מונה לקצין אג"ם פיקוד המרכז. ב-2004 מונה למפקד עוצבת עידן- אוגדת מילואים, בדרגת תת-אלוף. בשנים 2007–2005 כיהן כמפקד עוצבת סיני והמרכז הלאומי לאימונים ביבשה. ב-2007 מונה למפקד עוצבת הפלדה ובאוקטובר 2011 קודם לדרגת אלוף ומונה לראש אגף התקשוב. לאחר תפקיד זה השתחרר מצה"ל בשנת 2016.

מכהן כמנכ"ל חברת וויבגארד. מאפריל 2018 עד דצמבר 2021 כיהן בנוסף כחבר דירקטוריון בחברות מגדל אחזקות ביטוח ופיננסים ומגדל חברה לביטוח. כמו כן, מאז יוני 2021 מכהן כחבר דירקטוריון בחברת האב אבטחת מידע (ישראל) בע"מ, מונה לתפקיד יו"ר דירקטוריון החברה הזו ביום 1 במאי 2022.

מוסקוביץ' הוא בעל תואר ראשון בהנדסה אווירונאוטית מהטכניון, תואר שני במנהל עסקים מהשלוחה הישראלית של אוניברסיטת ניו יורק ותואר שני נוסף בלימודי אסטרטגיה מקולג' המלחמה של צבא ארצות הברית. נשוי ואב לשבעה ילדים, מתגורר במודיעין-מכבים-רעות.

== קישורים חיצוניים ==

* [https://web.archive.org/web/20140413141649/http://www.yadlashiryon.com/show_item.asp?levelId=63829&itemId=2027 חילופי תפקידים בעוצבת הפלדה], 28 אפריל 2010, אתר "יד לשריון"
* [http://2011.uploaded.fresh.co.il/2011/10/24/78345829.pdf הודעת דובר צה"ל + קורות חיים של האלוף הנכנס והאלוף היוצא]
* 
* 
* 
* .
* מוריה בן יוסף, [http://www.israeldefense.co.il/?CategoryID=483&ArticleID=2434 "להקפיא תצורה של מערכות"], אתר "ישראל דיפנס", 22 במאי 2012
* [http://www.israeldefense.co.il/?CategoryID=483&ArticleID=3256 "המטרה: נ“צ מדויק בזמן אמת"], אתר "ישראל דיפנס", 8 באוקטובר 2012
* 
* 
* 

== הערות שוליים ==

קטגוריה:מפקדי עוצבת עידן
קטגוריה:מפקדי עוצבת הפלדה
קטגוריה:מפקדי עוצבת סיני
קטגוריה:אלופי צה"ל
קטגוריה:מפקדי חטיבה 500
קטגוריה:מפקדי המרכז לאימונים באש
קטגוריה:מפקדי עוצבת הסוס הדוהר
קטגוריה:ראשי אגף התקשוב
קטגוריה:מפקדי המרכז הלאומי לאימונים ביבשה
קטגוריה:קציני אג"ם של פיקוד המרכז
קטגוריה:בוגרי תיכון רודמן, קריית ים
קטגוריה:בוגרי הטכניון - מכון טכנולוגי לישראל
קטגוריה:מפקדי גדודים בחטיבה 500
קטגוריה:ישראלים שנולדו ב-1964
קטגוריה:חיילי צה"ל במלחמת לבנון הראשונה
אברמוב

אברמוב (ברוסית: Абрамов) שם משפחה רוסי, הנפוץ גם בקרב יהדות רוסיה ומשמעותו בן-אברהם. השם אברמוב נפוץ גם בקרב יהודי מרכז אסיה (יהדות בוכרה) ויהדות קווקז, אחרי שהסיומת הרוסית -וב אומצה באזורים אלה בעקבות הכיבוש הרוסי.
ניתן למצוא שם משפחה זהה גם בקרבם של הבולגרים ויהודי בולגריה, אצל בלארוסים (אברמוב או אברמאו), קרואטים (בעיקר מדלמטיה) ואצל נוצרים בני קבוצות אתניות משטחי האימפריה הרוסית לשעבר כמו ארמנים, טטרים, צ'ובשים, מורדבינים, בני ארזיה ואחרים.

קטגוריה:שמות משפחה יהודיים
קטגוריה:שמות משפחה שמבוססים על השם אברהם
בלה גסר

בלה גסר (שם לידה: בלה איגלה; ברוסית: Белла Игла; ב-2 ביוני 1985 ברוסיה) היא שחמטאית ישראלית בדרגת רב אמן לנשים, אלופת ישראל לנשים (2004) וחברת נבחרת ישראל.

גסר עלתה לישראל בשנת 1998.
 בשנת 2004 זכתה בתואר אלופת ישראל לנשים. אינה פעילה החל מאוגוסט 2015.

== באולימפיאדות השחמט ==
גסר ייצגה את ישראל בארבע אולימפיאדות שחמט:

{|width="60%" border="1" cellspacing="0" cellpadding="1"
|- bgcolor="#ccfccf" align="center"
| שנה|| לוח || מד כושר|| נקודות|| תוצאות|| %|| מקום||קישור
|-
|| 2004||3||2196 ||9 מ-13 ||6+ 6= 1-|| 69% || 25 קבוצתי||
|-
|| 2006||3||2288 ||6.5 מ-11||5+ 3= 3-|| 59% || 29 קבוצתי||[https://web.archive.org/web/20081225000210/http://www.cs.utu.fi/%7Ejuhkivij/chess/ol2006/olympiadperfratings_women_en.shtml#ISL]
|-
|| 2008||3 ||2254 ||8 מ-10||8+ 0= 2-|| 80% || 9 קבוצתי||
|-
|| 2010||2 ||2271 ||6.5 מ-9||5+ 3= 1-|| 72% || 27 קבוצתי||
|}

==קישורים חיצוניים==

* מיטל נוי, [http://www.news1.co.il/Archive/0020-D-177223-00.html?tag=21-08-07 שר הקליטה ייפגש עם השחמטאים-עולים האולימפיים], באתר חדשות מחלקה ראשונה, 21 אוגוסט 2007

קטגוריה:עולות בשנות ה-1990
קטגוריה:עולים בשנות ה-1990
קטגוריה:רבי אמנים לנשים ישראליות
קטגוריה:נציגות ישראל באולימפיאדת השחמט
קטגוריה:אלופות ישראל בשחמט
קטגוריה:ישראליות שנולדו ב-1985
קטגוריה:ישראלים שנולדו ב-1985
יאן קלצ'ינסקי

יאן קלצ'ינסקי (בפולנית: Jan Kleczyński; 8 ביוני 1837 – 15 בספטמבר 1895, ורשה) פסנתרן, מלחין, עיתונאי ושחמטאי פולני.

קלצ'ינסקי נולד למשפחה פולנית ממעמד האצולה, סיים לימודים בקונסרבטוריון למוזיקה של פריז (1855–1862) ולאחר מכן ניגן בפסנתר במספר קונצרטים בצרפת. בשנת 1866 חזר לפולין וחי בוורשה.

קלצ'ינסקי סיים במקום השני, לאחר שמעון אברמוביץ וינוור באליפות השחמט הראשונה שהתקיימה בורשה בשנת 1868, וסיים במקום השלישי, לאחר יוסף זבינסקי וארתור פופלבסקי באליפות השנייה של ורשה בשנת 1884.

קלצ'ינסקי כתב טור שחמטאי שבועי בעיתון Tygodnik Ilustrowany בין השנים (1859-1884), ובעיתון Kurier Warszawski בין השנים 1877-1895. בנו, יאן קלצ'ינסקי (הצעיר) המשיך את עבודתו זו בין השנים 1897-1939.

חיבר ספר על יצירותיו של שופן "Chopin's Greater Works".

==קישורים חיצוניים==

קטגוריה:שחמטאים פולנים
קטגוריה:ילידי 1837
קטגוריה:נפטרים ב-1895
יוסף זבינסקי

יוסף זבינסקי (בפולנית: Józef Żabiński; 1860, ורשה – 27 בדצמבר 1928) היה שחמטאי פולני ומחבר בעיות שחמט.

זבינסקי סיים את לימודי המשפטים באוניברסיטה הקיסרית של ורשה בשנת 1886.

זבינסקי ניצח באליפות השחמט השנייה שהתקיימה בעיר ורשה בשנת 1884. הוא סיים בתיקו 1-1 דו-קרב קצר עם שמעון אלאפין, הדו-קרב התקיים בורשה בשנת 1888.

בשנת 1899 התמנה זבינסקי ליו"ר הראשון של התאחדות השחמט של ורשה (Warszawskie Towarzystwo Zwolenników Gry Szachowej). לאחר מלחמת העולם הראשונה ארגן תחרויות שחמט ברחבי פולין, וכיהן כיו"ר התאחדות השחמט של פולין בין השנים 1926–1928.

==אטיוד שחיבר==

אטיוד משנת 1890. הלבן נוסע וזוכה.

בשלב הזה הגענו לעמדת הנגדה שבה הזכייה ברורה.

הסיבה שיש לשחק 1. ו3 ולא 1. ו4 מוסברת מטה. 

== הערות שוליים ==

קטגוריה:שחמטאים פולנים
קטגוריה:פרובלמאים
קטגוריה:ילידי 1860

קטגוריה:נפטרים ב-1928
טובגו

טובגו (אנגלית: Tobago) הוא אי שבשליטת מדינת טרינידד וטובגו שנמצאת בין האוקיינוס האטלנטי לבין הים הקריבי. בירת האי היא סקרבורו.

== היסטוריה ==

כריסטופר קולומבוס הגיע לאי ב-1498. בין 1650 ל-1814 החליף האי ידיים 33 פעמים בין מדינות קולוניאליסטיות, בהן הולנד, בריטניה, צרפת, שוודיה וספרד וכן הניסיון הקולוניאליסטי היחיד של דוכסות קורלנד וסמיגליה, ששלטה באי משנת 1654 ועד 1691. הסכם פריז העניק את האי לשלטון בריטי. המושבה איבדה מחשיבותה לאחר שסופת הוריקן החריבה את גידולי הסוכר ב-1867, וב-1889 סופח טובגו למושבה בטרינידד. ב-1963 נפגע האי קשות על ידי הוריקן פלורה.

== גאוגרפיה ==

האי שני בגודלו במדינה גם במספר התושבים וגם בשטח אחרי טרינידד הממוקם דרום מערבית לו. שטח האי הוא כ-300 קמ"ר ומתגוררים בו, נכון לשנת 2011, כ-61,000 איש. בירת האי היא סקרבורו ובה 17,000 איש. בין שנת 1990 לשנת 2000 גדלה אוכלוסיית האי בכ-11.28 אחוז, אחד האזורים הגדלים במהירות הרבה ביותר במדינה מבחינת אוכלוסייה. לעומת טרינידד, שבו חברה רב-אתנית, באי יש רוב של אפריקאים.

בשנת 1963 הוכה האי על ידי הוריקן פלורה ובשנת 2004 נפגע האי על ידי הוריקן איבן שגרם לנזק מועט יותר מההוריקן שבשנת 1963.

<gallery>
Boccoo2-2005.jpg|נקודת היונים, טובגו, 2005
TobagoBeach1.jpg|החוף המערבי של טובגו, 2009
Phaethon_aethereus_Little_Tobago.jpg|קן ציפור טרופית אדומת מקור, 2000
</gallery>

==קישורים חיצוניים==

* [http://www.visittnt.com/ האתר הרשמי של טרינידד וטובגו]

קטגוריה:טרינידד וטובגו: גאוגרפיה
קטגוריה:האנטילים הקטנים
קטגוריה:אזורים בעלי שלטון עצמי
ארק מדאל ריאטה

ארק (בגאלית סקוטית: Erc; נפטר ב-474) היה מלך אגדי של ממלכת דאל ריאטה עד שנת 474.

על פי "דברי ימי ממלכת אירלנד" נקרא ארק בשם מוירדאך (Muiredach) בנו של אואגאן מק ניל, בנו של ניאל מתשעת השבויים - המלך העליון של אירלנד בשלהי המאה החמישית. לפי מקור אחר ארק הוא צאצא של משפחת מקונייר קואם (שני המקורות אינם סותרים זה את זה).

בתקופת שלטונו החלה היפרדותה של ממלכת דאל ריאטה ממלכת אירלנד, וארק העביר את בירתו לאזור ארגייל שבסקוטלנד. הפרדות זו הושלמה בתקופת מלכותו של בנו פרגוס מור (פרגוס מור היה השני מ-12 בניו של ארק שמלך בדאל ריאטה) - אחרי לוארן.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

== הערות שוליים ==

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-474
לאנס (כדורגל)

ראסינג קלוב דה לאנס (צרפתית: Racing Club de Lens) הוא מועדון כדורגל מהעיר לאנס שבמחוז הצרפתי פה דה קאלה.

== היסטוריה ==
המועדון הוקם ב-1906 על ידי קבוצה של כורי פחם מהעיר לאנס ומהאזור אשר סביב לה. משחקי הבית של הקבוצה נערכים באצטדיון בולארט-דלליס שתכולתו 41,299 מקומות. במרוצת השנים זכה המועדון במספר תארים מרכזיים, המשמעותי שבהם בעשרים השנים האחרונות הייתה אליפות צרפת בעונת כאשר את הקבוצה הנהיג הקפטן המקומי אריק סיקורה. בין כוכבי הקבוצה בשנים 1991–1999 היה פרדריק דהו שעלה למגרש 229 פעמים באותה תקופה.

בעונת הובילה הקבוצה את טבלת הליגה הצרפתית לאורך מרבית העונה כאשר הכוכב המרכזי שלה היה החלוץ מסנגל אל חאדג'י דיוף. הקבוצה הפסידה את האליפות במחזור האחרון לקבוצת ליון.

בעונת המועדון ירד לליגה השנייה ושב לליגה הראשונה עד עונת בה ירד לליגת המשנה פעם נוספת. בסיום עונת שב המועדון לליגת העל הצרפתית. לאחר עונה אחת שבה הקבוצה לליגת המשנה.

בסוף עונת 2019/2020 חזרה לליגת העל הצרפתית בכדורגל.

בסיום עונת 2022/2023 סיימה הקבוצה במקום השני בליגה והעפילה לשלב הבתים של ליגת האלופות יחד עם האלופה פריז סן-ז'רמן.

==סגל הקבוצה==
; נכון ל-12 בפברואר 2024 <ref></ref>

 (בהשאלה מבאהיה)

 (קפטן)

==תארים והישגים==
* אליפות צרפת: 1998 (ועוד אחת במלחמת העולם השנייה, ב־1943/1944, תחת שלטון וישי)
** סגנות: 4 (1956, 1957, 1977, 2002, 2023)
* סגנות הגביע הצרפתי: 3 (1948, 1975, 1998)
* גביע הליגה הצרפתית: 1999
** סגנות: 2008
* גביע אופ"א: חצי גמר (2000)
* גביע האינטרטוטו: 2 (2005, 2007)

==שיאים==
* ניצחון הליגה הגדול ביותר: 10 : 2 (נגד RC פריז בעונת )
* הניצחון הגדול ביותר בגביע אירופי: 7 : 0 (נגד אווניר-בגן בעונת )
* ההפסד הגדול ביותר בגביע אירופי: 0 : 6 (נגד לאציו ב-2 בנובמבר 1977)
* מספר שערים במשחק יחיד: 16, סטפן דמביסקי במשחק הגביע הצרפתי נגד אובי אסטוריס ב-13 בדצמבר 1942
* מספר ההופעות הגבוה ביותר במדי המועדון: אריק סיקורה (497) וברנאר פלאזק (377)
* מספר השערים הגדול ביותר לעונה לשחקן: אחמד אודז'אני (30, ) ורוז'ר בולי ()
* מלך השערים בכל הזמנים: מריאן וייזינסקי ואחמד אודז'אני (93)
* מספר הצופים הגדול ביותר במשחק בית: 48,912 (נגד אולימפיק מרסיי בניצחון הליגה 2 : 1 ב-15 בפברואר 1992)

==קישורים חיצוניים==

* 

== הערות שוליים ==

*
קטגוריה:קבוצות כדורגל צרפתיות
קטגוריה:נור-פה דה קאלה: ספורט
קטגוריה:קבוצות כדורגל שהוקמו ב-1906
דומנגארט רטי

דומנגארט רטי (בגאלית סקוטית: Domangart Réti; מת בשנת 507 לערך) היה מלך דאל ריאטה בראשית המאה השישית. דומנגארט עלה לשלטון בשנת 501 לערך, לאחר מותו של אביו, פרגוס מור, ומלך עד למותו.

לפי הידוע היו לדומנגארט לפחות שני בנים: קומגאל וגאבראן, שניהם מלכו אחריו.

ב"טרילוגיית חיי פטריק הקדוש" מצוין כי דומנגארט נכח בעת מותו של פטריק הקדוש בשנת 493 לערך.

דומנגארט מת בשנת 507 לערך, ואחריו עלה לשלטון בנו, קומגאל.

שמו השני, "רטי", מוזכר בספרו של אדומנאן "חייו של קולומבה הקדוש" בצורה "קורקו רטי" - וייתכן שמדובר למעשה בעיוות של שם הממלכה - "דאל ריאטה" ושמו של המלך הוא למעשה "דומנגאט מדאל ריאטה". פירוש אחר שניתן למעשה הוא שמדובר בשמו של השבט שכן המונח "קורקו" משמעו באירית עתיקה "שבט", היינו "דומנגארט משבט רטי".

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-507
היברניאן

מועדון הכדורגל היברניאן (באנגלית: Hibernian Football Club) הוא מועדון כדורגל סקוטי מהעיר אדינבורו, ומייצג את העיר בליגת העל הסקוטית. המועדון הוקם ב-1875 על ידי אירים-קתולים, אך זהותו הדתית התעמעמה לאורך השנים וכיום היא מבוססת על מיקום גאוגרפי ולא על דת. המורשת האירית של היברניאן משתקפת בשם ("היברניה" - שמה הלטיני של אירלנד), בצבעים ובסמל.

המועדון מכונה בדרך כלל "היבס", "היי-ביז" ו"הקאבאג'". אוהדי המועדון מכונים "היביס" (אוהד יחיד מכונה "היבי").

משחקי הבית של היברניאן נערכים באצטדיון איסטר רואד, המכיל 20,421 מושבים. המועדון משתמש באיסטר רואד מאז 1893, לאחר שקודם לכן שיחק בהיברניאן פארק. המועדון זכה בארבע אליפויות ליגה (האחרונה ב-1952) ו-3 פעמים בגביע הסקוטי (האחרונה ב-2016). בסוף עונת 2013/2014 ירד לליגה הסקוטית השנייה אחרי 15 עונות ברציפות בליגת העל הסקוטית. אף על פי שנכשל גם בעונת 2015/16 בניסיונו לעלות לליגה הבכירה, זכה המועדון בעונה זו בגביע הסקוטי אחרי ניצחון דרמטי 2–3 על גלאזגו ריינג'רס.

== תארים ==
* אליפות סקוטלנד: (4)
** זכייה (4): 1902/1903, 1947/1948, 1950/1951, 1951/1952
** סגנית (6): 1896/1897, 1946/1947, 1949/1950, 1952/1953, 1973/1974, 1974/1975
* הגביע הסקוטי: (3)
** זוכה (3): 1886/1887, 1901/1902, 2015/2016
** סגנית (12): 1895/1896, 1913/1914, 1922/1923, 1923/1924, 1946/1947, 1957/1958, 1971/1972, 1978/1979 2000/2001, 2011/2012, 2012/2013, 2020/2021
* גביע הליגה הסקוטית: (3)
** זכייה (3): 1972/1973, 1991/1992, 2006/2007
** סגנית (8): 1950/1951, 1968/1969, 1974/1975, 1985/1986, 1993/1994, 2003/2004, 2015/2016, 2021/2022

== שיאים ==
צופים:
* המספר הגבוה ביותר למשחק אחד: 65,860 במשחק נגד הארטס ב-2 בינואר 1950
* הממוצע הגבוה ביותר לעונה: 30,700 בעונת 1951/1952

משחק יחיד:
* הניצחון הגדול ביותר: 22 - 1 על בלק ווטס היילנדס ב-3 בספטמבר 1881
* הניצחון הרשמי הגדול ביותר: 15 - 1 על פיבלס רוברס ב-11 בפברואר 1961
* ניצחון הליגה הגדול ביותר: 11 - 1 על איירדייר (24 באוקטובר 1959) והמילטון (6 בנובמבר 1965)
* ההפסד הגדול ביותר: 0 - 10 נגד גלאזגו ריינג'רס ב-24 בדצמבר 1898

הופעות ומשחקי נבחרת:
* הכי הרבה הופעות בנבחרת לאומית: לורי ריילי עם 38 הופעות עבור נבחרת סקוטלנד
* הכי הרבה הופעות בליגה: ארתור דאנקן עם 446

שערים:
* מלך השערים בכל הזמנים: גורדון סמית' עם 364 שערים
* הכי הרבה שערים בעונה אחת: ג'ו בייקר עם 42 שערים בעונת 1959/1960

העברות:
* סכום העברה מהמועדון: 4.4 מיליון לירות שטרלינג ששולמו על ידי סלטיק ב-2007 תמורת סקוט בראון
* סכום העברה אל המועדון: 700,000 לירות שטרלינג תמורה יוליסס דה לה קרוז מדפורטיבו קיטו (2001)

== לקריאה נוספת ==
<div style="direction: ltr;">
* Lugton, Alan (1999). The Making of Hibernian 1. John Donald Publishers Ltd. 
* Mackay, John (1986). The Hibees. John Donald Publishers Ltd. 
</div>

== קישורים חיצוניים ==

* 

* היברניאן באתר ה-BBC ספורט: [http://news.bbc.co.uk/sport2/hi/football/teams/h/hibernian/default.stm חדשות המועדון] - [http://news.bbc.co.uk/sport2/hi/football/teams/h/hibernian/results/default.stm תוצאות עדכניות] - [http://news.bbc.co.uk/sport2/hi/football/teams/h/hibernian/fixtures/default.stm המשחקים הקרובים] - [http://news.bbc.co.uk/sport2/hi/football/teams/h/hibernian/club_stats/default.stm סטטיסטיקות המועדון]
* [http://sport.scotsman.com/topics.cfm?tid=169 חדשות היברניאן] מהסקוטסמן

קטגוריה:קבוצות כדורגל סקוטיות
קטגוריה:אדינבורו: ספורט
קטגוריה:קבוצות כדורגל שהוקמו ב-1875
אמיל בוק

אמיל בּוֹק (ברומנית: Emil Boc; נולד ב-6 בספטמבר 1966) הוא פוליטיקאי רומני אשר כיהן בין היתר כראש ממשלת רומניה בין 2008 ו-2012 ומכהן מ-2012 כראש עיריית קלוז'-נאפוקה.

בוק כיהן כראש עיריית קלוז'-נאפוקה בשנים 2004–2008 וכן כיהן כנשיא המפלגה הדמוקרטית ליברלית (ברומנית: Partidul Democrat-Liberal), שהייתה מפלגתו של נשיא רומניה טראיאן בססקו, אשר הטיל עליו את הרכבת הממשלה ב-15 בדצמבר 2008.

ב-13 באוקטובר 2009 הופלה ממשלתו של אמיל בוק בהצבעת אי אמון והוא שימש כראש ממשלה בפועל עד לבחירתו של ראש ממשלה חדש. אחרי מספר ניסיונות להקים ממשלה חילופית, שב נשיא רומניה טראיאן בססקו והטיל על בוק את הקמתה של ממשלה, והוא עמד בראשה לאחר שזכה באמון הפרלמנט.

ב-6 בפברואר 2012 הודיע בוק על התפטרותו בעקבות הפגנות נגד צעדי הצנע בהם נקטה ממשלתו בעקבות המשבר הכלכלי ובעקבות טענות לשחיתות. בהמשך אותה שנה נבחר בוק מחדש לראשות עיריית קלוז'-נאפוקה.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:פוליטיקאים רומנים
קטגוריה:ראשי עיריות ברומניה
קטגוריה:ראשי ממשלת רומניה
קטגוריה:רומנים שנולדו ב-1966
פרהאד מושירי

ארדוואן פרהאד מושירי (בפרסית: فرهاد ﻣﺸﻴﺮى; נולד ב-1955 באיראן) הוא איש עסקים ומשקיע בריטי-איראני הפועל בעיקר בלונדון. מושירי מחזיק בבעלותו מניות במספר חברות פלדה ואנרגיה בבריטניה וברוסיה.
== ביוגרפיה ==
משפחתו של מושירי נמלטה מאיראן ב-1979. הוא למד חשבונאות באוניברסיטת לונדון, ועבד כרואה חשבון בחברות ארנסט אנד יאנג, Pannell Kerr Forster ודלויט טוש טומטצו. את הונו צבר כשייעץ לאיש העסקים אלישר אוסמנוב. 

מושירי ואוסמנוב הם הבעלים במשותף של רד אנד וייט החזקות, שרכשה באוגוסט 2007 14.65% ממניות מועדון הכדורגל ארסנל שהיו שייכות לדייוויד דין, לשעבר סגן יושב-ראש ארסנל.

החברה שבבעלותם הודיעה ב-18 בספטמבר 2007 כי היא הגדילה את החזקותיה בארסנל ל-21%, וב-28 בספטמבר 2007 ל-23%. שבוע אחד קודם לכן מושירי הכריז כי הוא מעוניין להגדיל את החזקות החברה ל-25% ממניות ארסנל.

בפברואר 2016 הודיע מושירי על כוונתו למכור את מניותיו בארסנל על מנת לקנות את מניות קבוצת הכדורגל אברטון.<ref></ref> המהלך הושלם באופן רשמי ב-27 בפברואר ומושירי רכש 49.9% ממניות הקבוצה.

==קישורים חיצוניים==

* [https://web.archive.org/web/20070903115454/http://www.footy247.co.uk/node/80173 רשימת חברות בבעלות מושירי]
* [http://www.bloomberg.com/news/articles/2012-04-10/iranian-moshiri-becomes-billionaire-helping-russia-s-richest-man Iranian Moshiri Becomes Billionaire Helping Russia’s Richest Man], בלומברג, 11 באפריל 2012
* [http://www.forbes.com/profile/farhad-moshiri/ פרהאד מושירי] באתר פורבס

==הערות שוליים==

קטגוריה:ארסנל
קטגוריה:אנשי עסקים בריטים
קטגוריה:מיליארדרים בריטים
קטגוריה:בעלי קבוצות כדורגל באנגליה
קטגוריה:בוגרי יוניברסיטי קולג' לונדון
קטגוריה:מהגרים מאיראן לממלכה המאוחדת
קטגוריה:בריטים שנולדו ב-1955
דני פישמן

דניאל דייוויד פישמן (אנגלית: Daniel David Fiszman; 9 בינואר 1945 - 13 באפריל 2011) היה סוחר יהלומים ודירקטור במועדון הכדורגל ארסנל.

==ביוגרפיה==
פישמן היה בנם של זוג בלגים שברחו מפני הנאצים במהלך מלחמת העולם השנייה. את הונו הוא עשה בתעשיית היהלומים. פישמן היה הבעלים של קבוצת סטאר דיאמונדס שבסיסה בלונדון, שוויה הוא כשמונים מיליון לירות שטרלינג והיא סוחרת בעיקר ביהלומים גולמיים. חברת היהלומים מחזיקה גם ב-16% מהמניות של חברת אביקרסט שלקוחותיה הגדולים ביותר הם חברת ארגוס וחברת אסדה.

השווי של החזקותיו האחרות של פישמן היה כ-236 מיליון לירות שטרלינג. הוא נמצא במקום ה-348 ברשימת העשירים של הסאנדיי טיימס. הדירוגים הקודמים שלו היו 207 (2004), 305 (2005), 273 (2006) ו-351 (2007).

פישמן היה גם דירקטור לא-ביצועי והשני ברשימת בעלי המניות במועדון הכדורגל ארסנל. הוא החזיק בבעלותו 15,000 מניות המהוות 24.11% מכלל מניות ארסנל, ועד ל-27 בספטמבר 2007 הוא החזיק בבעלותו את מספר המניות הגדול ביותר. ב-28 בפברואר 2008 רכשה חברת רד אנד וייט החזקות מספר מניות שהובילו אותה למקום הראשון ברשימה. חלק מהמניות של פישמן נרכשו מהדירקטור דייוויד דין, כולל 2,840 מניות ב-1999. פישמן היה ממובילי פרויקט הבנייה של אצטדיון אשברטון גרוב, הידוע מאז כאצטדיון האמירויות בעקבות החסות של חברת אמירטס.

על מנת שגורם כלשהו יוכל לשלוט בארסנל הוא ייאלץ לרכוש את חלקו של פישמן. אולם, פישמן הכחיש בעבר כי בכוונתו למכור את מניותיו. במרץ 2007 הוא מכר לתשלובת הספורט של סטן קרונק 659 מניות, תמורת 3.9 מיליון לירות שטרלינג. למכירה זו הייתה משמעות רבה כיוון שהיא הפחיתה את חלקו בארסנל לפחות מ-25%, וכתוצאה מכך הוא איבד את זכות הווטו על שינויים עתידיים במעמד חברת הניהול של ארסנל. ב-23 ביולי 2007 פישמן הצהיר כי החלטתו שלא למכור את מניותיו עומדת בעינה.

הוא התגורר בסמוך לז'נבה שבשווייץ.

==הערות שוליים==

קטגוריה:אנשי עסקים בריטים
קטגוריה:ארסנל
קטגוריה:יהלומנים
קטגוריה:אנגלים ממוצא יהודי-בלגי
קטגוריה:אנגלים שנולדו ב-1945
קטגוריה:אנגלים שנפטרו ב-2011
ברייסוול סמית'

סר ברייסוול סמית', הברונט הראשון (באנגלית: Bracewell Smith, 1st Baronet; 29 ביוני 1884 - 12 בינואר 1966) היה איש עסקים ופוליטיקאי אנגלי. כמו כן, הוא המייסד של שושלת משפחת ברייסוול-סמית'.
== ביוגרפיה ==
סמית' נולד בעיירה קייליי שביורקשייר, ולמד בבית הספר היסודי המקומי. הוא החל ללמוד הוראה באוניברסיטת לידס, אך לאחר זמן מה עזב את הלימודים ונכנס לעולם העסקים. הוא נישא לאדית סמית' ב-1909, ולזוג נולדו שני ילדים: איילין (1911) וג'ורג' ברייסוול-סמית' (נולד ב-1912).

סמית' השיג את הונו באמצעות רכושו. הוא היה בעלים ומשקיע של מספר מלונות, וב-1920 בנה את מלון פארק ליין המכיל כ-300 חדשים. משפחת ברייסוול-סמית' החזיקה בבעלותה את מלון ריץ כאשר, שנמכר ב-1976 לחברת טרפלגר האוס על ידי ג'ורג' ברייסוול-סמית' (בנו של סר ברייסוול), תמורת סכום של 2.75 מיליון לירות שטרלינג. בתקופות מסוימות ברייסוול סמית' החזיק במספר מניות של מלון קרלטון ומלון ריץ בפריז.

סמית' החליט לעסוק בפוליטיקה וב-1922 נבחר לכהן במועצת רובע הולבורן. הוא שירת כראש הרובע בין 1931 ל-1932, ובמועצת מחוז לונדון בין 1925 ל-1928. סמית' אף כיהן בפרלמנט של בריטניה בין 1932 ל-1945, ובתפקיד הלורד ראש העיר של לונדון ב-1946. ב-28 ביוני 1947 הוא זכה לקבל תואר ברונט.

כמו כן, סמית' כיהן בתפקיד יושב-ראש מועדון הכדורגל ארסנל בין 1949 ל-1962, ולצאצאיו יש השפעה רבה על המועדון. נכדיו קלייב וריצ'רד קאר מכהנים בחבר המנהלים של ארסנל. ליידי ברייסוול-סמית', אשתו של הנכד צ'ארלס, היא דירקטורית לשעבר בארסנל המחזיקה בבעלותה 15.9% ממניות המועדון, כאשר הנכדה שרה פיפס-באגה מחזיקה בשני אחוזים מהמניות.

קטגוריה:חברי פרלמנט בריטים
קטגוריה:ארסנל
קטגוריה:בריטים שנולדו ב-1884
קטגוריה:בריטים שנפטרו ב-1966
גרהארד קיטל

גרהארד קיטל (בגרמנית: Gerhard Kittel; 23 בספטמבר 1888-11 ביולי 1948) היה תאולוג פרוטסטנטי גרמני שהיה ידוע כאנטישמי.

== חייו ==

קיטל נולד בספטמבר 1888 בוורוצלב. אביו רודולף קיטל היה חוקר הברית החדשה. משנת 1921 שימש כפרופסור לברית החדשה באוניברסיטת טיבינגן. ב-1933 הצטרף למפלגה הנאצית וכיהן חבר הנהלת האוניברסיטה. בשנת 1945 נאסר על ידי הצבא הצרפתי על פעולתו בימי הרייך השלישי.

== עמדותיו לגבי היהדות ==

בהרצאותיו המדעיות שהיו פופולריות הדגיש את ההבדל בין היהדות בתקופת המקרא לבין היהדות המודרנית אותה כינה "קלוקלת". בגין עמדות אלה הותקף תכופות בידי הסטודנטים הנציונל-סוציאליסטים, שטענו כי עמדותיו אינן תואמות את תאוריית הגזע על אודות היהודים. בהמשך חייו התאים קיטל את עצמו למדיניות החדשה והדגיש כי קיים ניגוד גזעי בין הנצרות והיהדות. בסוף שנות השלושים הוא כיהן כרפרנט לענייני דת במכון הממלכתי לחקר היהדות בברלין, ודאג לטפח את חקר היהדות מנקודת ראות נאצית במחלקתו באוניברסיטת טיבינגן ואוניברסיטת וינה.

קטגוריה:נאצים
קטגוריה:גרמניה: אנטישמיות
קטגוריה:מדענים גרמנים
קטגוריה:גרמנים שנולדו ב-1888
קטגוריה:גרמנים שנפטרו ב-1948
קרב הבקעה

הבקעה היא טקטיקה צבאית שבה כוח תוקף מנסה לפרוץ קו חזית סדור, ועל פי רוב מבוצר, של הכוח המגן. על מנת להשיג מטרה זו, מרכז הצד התוקף, בדרך כלל, כוח גדול מול גזרה צרה יחסית של חזית הכוח המגן. לעיתים קורה כי קו הגנה, שעמד בהצלחה בפני מתקפות קודמות שנערכו מול גזרות רחבות שלו, נשבר בתוך זמן קצר יחסית תחת עוצמת המתקפה המרכזת עוצמות כוח אדם ואש חזקות. 

בעת שהיחידות הראשונות של הכוח התוקף מצליחות לפרוץ את קו ההגנה, נוצר פעמים רבות תהליך של פאניקה בקרב הכוח המגן, אשר מביא לאפקט דומינו שבו קורס כל המערך ההגנתי. 

בקרב התאורטיקנים הצבאיים מקובל כלל אצבע, שלפיו על מנת לאפשר הבקעה, אשר אינה נהנית מיתרון הפתעה או מיתרון איכותי של הצד התוקף בכוח אדם ובכוח אש, נדרש הכוח התוקף ליתרון כמותי ביחס של 3 ל-1 בכוח אדם ובכוח אש על הכוח המתגונן בגזרת קרב ההבקעה.

==קרבות הבקעה מפורסמים==
*קרב מגידו (1918)
*פלנדריה במערכה על צרפת (1940)
*אוקראינה במבצע ברברוסה (1941)
*התקפת יפן במלאיה במערכה באסיה ובאוקיינוס השקט (1941)
*התקפת צפון קוריאה בפתיחת מלחמת קוריאה (1950)
*קרב אום-כתף (1967)
*קרב רפיח (1967)
*קרב קלעה ברמת הגולן (1967)
*קרב תל פאחר ברמת הגולן (1967)
*מתקפת הפתע של החמאס על ישראל (2023)

==הערות שוליים==

קטגוריה:טקטיקה צבאית
קתרין מוניג

קתרין סיאן מוניג (באנגלית: Katherine Sian Moennig; נולדה ב-29 בדצמבר 1977) היא שחקנית אמריקאית. נודעת בשל תפקידה בסדרת הדרמה הטלוויזיונית הפופולרית "ישנן בנות" בתור שיין מקאצ'ן, וכיום משחקת בסדרת הדרמת פשע "ריי דונובן".

== ביוגרפיה ==
מוניג היא ילידת פילדלפיה שבפנסילבניה שבארצות הברית. היא בתה של הרקדנית מרי זאן והנגר (מתמחה בהכנת כינורות) וויליאם מוניג. כמו כן, היא האחיינית של השחקנית בליית' דאנר, ובת הדודה של במאי הקולנוע ג'ייק פאלטרו ושל השחקנית זוכת פרס האוסקר, גווינת' פלטרו. היא מכונה "Alt.Gwyn" (גווין האלטרנטיבית) בפי חבריה, משום שהיא דומה אך שונה ממנה. 

מוניג עברה להתגורר בניו יורק בגיל 18 במטרה ללמוד באקדמיה האמריקאית לדרמה. שם היא החלה בקריירת הדוגמנות שלה וכמו כן החלה להופיע על הבמות.

== קריירה ==
בשנת 1999, קיבלה את התפקיד הראשי בקליפ "יש מישהו בבית" של להקת "Our Lady Peace".
התפקיד הראשי הראשון שלה היה בסדרת הטלוויזיה "אמריקאים צעירים", כשגילמה את ג'קלין "ג'ייק" פראט, בחורה שמתקבלת לפנימייה לבנים בלבד, ומסיימת כאשר היא מתאהבת בבנו של הדיקן, המילטון שמגולם על ידי איאן סומרהולדר.

מוניג גילמה תפקידים רבים של לסביות או טרנסג'נדרים. היא נבחנה לתפקיד של ברנדון טינה בסרט "בנים אינם בוכים", אך הפסידה את התפקיד לטובת הילרי סוונק. היא גילמה טרנסקסואל לפני ניתוח ב"חוק וסדר: מדור מיוחד". היא הופיעה כאמנית לסבית ומאהבת לשעבר של הדמות אותה גילמה סופיה מיילס בסרט "בית ספר לאמנות".

בשנת 2004 החלה מוניג לגלם את דמותה של שיין מקאצ'ן בסדרת הדרמה "ישנן בנות" ברשת הטלוויזיה Showtime, שרצה במשך 6 עונות עד לסיומה ב-2009. 

ב-12 באפריל 2006, מונינג הופיעה במחזה "אופוטרופוס" לצידו של השחקן לי פייס. במחזה, היא שיחקה "בחורה אמריקאית" – חייל אמריקאי צעיר ממערב ווירגינה שנהפך לשעיר לעזאזל בסקנדל הקשור להתעללות בכלא העיראקי.

בשנת 2008, מוניג שיחקה בתפקיד מרי לאנדיס, חשודה בסדרה "CSI: מיאמי" (עונה 6, פרק 18).

בשנת 2011 שיחקה במותחן המשפטי "סנגור במבחן", שמבוסס על הספר באותו שם מאת מייקל קונלי. 

החל מ-2013 משחקת בתפקיד קבוע בתור לנה בסדרת הדרמת-פשע "ריי דונובן" ברשת שואוטיים. 

בשנת 2016 כיכבה בסרט הקומי "החבר המת שלי" בבימויו של אנתוני אדוארדס ולצידן של הת'ר גראהם וג'ינה גרשון.

== חיים אישיים ==
בשנת 2017 נישאה למוזיקאית הברזילאית אנה רזנדה, ושתיהן מתגוררות כיום בלוס אנג'לס.

== פילמוגרפיה ==
=== קולנוע ===

* אהבה בדרך הקשה (2001)
* חדשות הספנות (2001) 
* בית ספר לאומנות (2006)
* כולם בסדר (2009)
* סנגור במבחן (2011)
* אבודה (2012)
*Default (2014)
* My Dead Boyfriend (2016)
* Squealer (TBA)

=== טלוויזיה ===

* אמריקאים צעירים (2000)
* חוק וסדר (2001)
* חוק וסדר: מדור מיוחד (2003)
* ישנן בנות (2004–2009) 
* CSI: מיאמי (2008)
* שלושה נהרות (2009–2010)
* דקסטר (2010)
* ריי דונובן (2013–הווה)
* בוגרת-כזה (2019)
* ישנן בנות: הדור הבא (2019–הווה)
* ריי דונובן: הסרט (2022) – סרט טלוויזיה של שואוטיים
* No Good Deed (TBA)

==קישורים חיצוניים==

* [https://web.archive.org/web/20071012211552/http://www.sho.com/site/lword/characters.do?crewcontent=katherine ק'תרין מוניג] באתר הרשמי של הסדרה "ישנן בנות" (The L Word) 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:שחקנים להט"בים אמריקאים
קטגוריה:בוגרות האקדמיה האמריקאית לאמנויות הדרמה
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
קלושרי

קלושרי (ברומנית: căluşar קלושר-רקדן בודד, ברבים căluşari, עם תווית-יידוע căluşarii קלושרי-הרקדנים) הוא הכינוי הרומני לרקדני המחול העממי căluşul קלושול. משמעות השם קלושול זה "הסוסון".

קלושול הוא ריקוד רומני מסורתי קדום שהיה נהוג בנסיכות מולדובה ובטרנסילבניה ועדיין נהוג במונטניה ובאולטניה. לריקוד יש מטרת ריפוי והוא מבוצע בשבוע שקודם לפנטקוסט (חג הנקרא ברומנית "רוסאלי" Rusalii). מבצעי הריקוד הם להקה עם דגל הנישא על מוט באורך 4–5 מטרים ובקצה אריג אדום או לבן, מספר ראשי שום ושיבולות חיטה כמספר רקדני הלהקה וגבעול לענה, הכל נקשר בחוט אדום. הדגל עובר טקס ברכה של מכשף/מכשפת הכפר. עם התאספות הלהקה נערך טקס השבעה של חברי הלהקה לנאמנות לראש הלהקה המכונה וטאף (vătaf). ללהקה יש גם טוטם המכונה "המקור של קלוש" (ciocul căluşului).

בשנת 2008 הכיר ארגון אונסק"ו בריקוד הקלושרי כמורשת תרבותית בלתי מוחשית.

===תיעודים===
המנהג והמחול מוזכרים על ידי הסופר ההונגרי דניאל דוז'ה המתאר אותו כחלק מהטקסים שהתקיימו בפיאטרה קאפריי על יד אלבה יוליה לרגל הכתרת נסיך טרנסילבניה ז'יגמונד באטורי בשנת 1599.
גם קורנל-דן ניקולאיה מציין את הטקס הזה שבו, לדבריו, השתתפו כמאה קלושרים, שהיו לוחמים של ההיידוק באבא נובק, אחד ממפקדי מיכאי האמיץ.
מחול הקלושרים מוזכר גם באחד מכתבי המלחין והנזיר ממוצא רומני יוהנס קאיוני שחי בטרנסילבניה במאה ה-17.
כמו כן זכה המנהג לתיאור מפורט בספרו בלטינית של דימיטריה קנטמיר "תיאור מולדובה" (Descriptio Moldaviae) (1716)

== קישורים חיצוניים ==

* [https://web.archive.org/web/20081230054942/http://www.agero-stuttgart.de/REVISTA-AGERO/ISTORIE/Calusarii%20de%20JMC.htm מאמר על ריקוד הקלושרים בכתב העת האינטרנטי Agero] ברומנית

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ריקודי עם
קטגוריה:פולקלור רומני
בארו

בארו (Barú; ידוע גם בשם צ'יריקי - Chiriqui) הוא הר געש במערב פנמה. גובהו 3,474 מ' מעל פני הים, והוא ההר הגבוה במדינה. ההתפרצות האחרונה של הר הגעש נרשמה בסביבות 1550. על אף מיקומו באזור טרופי, לעיתים פסגתו מושלגת, בשל גובהו הרב. מפסגת ההר ניתן לראות הן את הים הקריבי והן את האוקיינוס השקט.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קצרמר הרים
קטגוריה:פנמה: הרי געש
קטגוריה:אמריקה המרכזית: הרים
קטגוריה:הפסגות הגבוהות במדינתן
רגולוס

{| align="left"
|

|-
|

|-
|

|}
רגולוס או α באריה הוא הכוכב הבהיר ביותר בקבוצת הכוכבים אריה והוא אחד הכוכבים הבהירים בשמים. רגולוס הוא הכוכב הבהיר הקרוב ביותר למישור המלקה - כחצי מעלה בלבד, כך שהירח עובר על פניו לעיתים ומסתיר אותו. גם כוכבי הלכת כוכב חמה ונוגה עשויים להסתירו, אך זהו אירוע נדיר - האחרון היה ב-7 ביולי 1959 כאשר נוגה הסתיר אותו והפעם הבאה תהיה ב-1 באוקטובר 2044 כאשר הכוכב יוסתר שוב על ידי נוגה.

פרוש שמו של רגולוס הוא "מלך קטן" בלטינית.

==תכונות==
רגולוס הוא למעשה מערכת של מספר כוכבים. היחיד מביניהם שנראה לעין ללא ציוד עזר הוא רגולוס A.

===תכונות רגולוס A===
רגולוס A הוא כוכב הסדרה הראשית מסיווג ספקטרלי B7 V, בעל כ-3.5 מסות שמש ובמרחק של כ-77 שנות אור. הכוכב בהיר פי 140 מהשמש בתחום האור הנראה ופי 240 אם כוללים גם את הקרינה שנפלטת ממנו בתחום העל-סגול. רגולוס מסתובב על צירו במהירות גבוהה מאוד של כ-317 ק"מ בשנייה שגורמת לצורתו להיות פחוסה, כך שקוטרו בקו המשווה גדול בכ-30% מקוטרו בקטבים. כתוצאה מכך הטמפרטורה בקטבים גבוהה בכ-50% מהטמפרטורה בקו המשווה ועוצמת ההארה משתנה גם כן בהתאם. גילו של הכוכב מוערך בכ-50 מיליון שנים והוא נמצא ככל הנראה לקראת סיום שלב התכת המימן שבליבתו להליום, שבעקבותיו יתחיל להתנפח לקראת הפיכתו לענק אדום.

===תכונות רגולוס B ורגולוס C===
במרחק של כ-4,200 יחידות אסטרונומיות מרגולוס A (פי 100 מהמרחק של פלוטו מהשמש) נמצאים רגולוס B ורגולוס C - זוג ננסים המקיפים זה את זה במרחק שלכ-100 יחידות אסטרונומיות ובזמן הקפה של כ-2,000 שנים. הזוג מקיף את רגולוס A בזמן הקפה של לפחות 120,000 שנים.

רגולוס B - הבהיר מבין השנים הוא כוכב הסדרה הראשית כתום מסיווג ספקטרלי K1-2, שמסתו כ-80% ממסת השמש ורגולוס C הוא ננס אדום שמסתו כ-20% ממסת השמש.

מדידות ספקטרוסקופיות מראות שקיים במערכת כוכב רביעי - ככל הנראה ננס לבן המקיף את רגולוס A במרחק של כשליש יחידה אסטרונומית ובזמן הקפה של 40 ימים. המסה המחושבת של הננס היא כשליש מסת שמש, בעוד שעל פי התאוריות של התפתחות כוכבים המסה המינימלית של ננס לבן צריכה להיות לפחות חצי מסת שמש (כוכב עם מסה קטנה יותר הוא בעל אורך חיים כה גדול שלא ייתכן שהספיק להפוך לננס לבן מאז המפץ הגדול). הסברה היא שהננס הלבן היה בעבר כוכב מסיבי יותר מרגולוס A וכשהפך לענק אדום היה רדיוסו גדול מהמרחק בינו ובין רגולוס A, כך שרגולוס A סיפח אליו חלק ניכר מהמסה של הענק והשארית הפכה לננס הלבן.

==קישורים חיצוניים==

* [http://www.solstation.com/stars2/regulus3.htm רגולוס ב-Solstation]
* 
* 

== הערות שוליים ==

קטגוריה:כוכבי הסדרה הראשית מסוג B
קטגוריה:כוכבי הסדרה הראשית מסוג K
קטגוריה:ננסים אדומים
קטגוריה:מערכות מרובות כוכבים
קטגוריה:קבוצת הכוכבים אריה
קטגוריה:כוכבים בהירים
ג'ון רוברט הולדן

ג'ון רוברט הולדן (באנגלית: Jon Robert Holden; נולד ב-10 באוגוסט 1976 בפיטסבורג, פנסילבניה, ארצות הברית), ידוע גם כ-ג'יי אר הולדן, הוא כדורסלן עבר אמריקאי שהתאזרח ברוסיה. 
ששיחק בין היתר בקבוצת צסק"א מוסקבה ובנבחרת רוסיה.

==קריירת משחק==
את הקריירה החל הולדן בקבוצת המכללות של אוניברסיטת באקנל מפנסילבניה, עימה שיחק בפטריוט ליג ובשרגה הגבוהה של ליגת ה-NCAA. לאחר מכן עבר לשחק בקבוצת א.ס.ק. ריגה הלטבית. לאחר עונה אחת בלטביה עבר הולדן לשתי עונות באוסטנד הבלגית, משם המשיך לעונה בא.א.ק. אתונה, ומשם לצסק"א מוסקבה בה הוא משחק עד היום. כל הקבוצות בהן שיחק באירופה זכו באליפות הליגה המקומית. ב-2003 הוא הוכתר כשחקן השנה של הליגה הרוסית, ב-2006 וב-2008 זכה עם צסק"א בתואר היורוליג.

בשנת 2007, באליפות אירופה בכדורסל, היה זה הולדן שקלע את סל הניצחון במשחק הגמר בין נבחרת רוסיה (בהדרכתו של דייוויד בלאט) לבין נבחרת ספרד. הוא שיחק עם נבחרתו גם בטורניר הכדורסל האולימפי במסגרת משחקי בייג'ינג 2008. 

באזרחותו הרוסית זכה הולדן ב-20 באוקטובר 2003, בזכות צו שנתן נשיא רוסיה אז, ולדימיר פוטין.

בתום עונת 2010/2011 לאחר זכיית קבוצתו צסק"א מוסקבה באליפות, החליט הולדן לפרוש ממשחק פעיל יחד עם חברו לקבוצה ולנבחרת טרייג'ן לנגדון וחזר לארצות הברית.

==קישורים חיצוניים==

* [http://www.euroleague.net/competition/players/showplayer?gamecode=216&pcode=AQO|פרופיל, באתר היורוליג]

קטגוריה:כדורסלנים רוסים
קטגוריה:כדורסלנים באולימפיאדת בייג'ינג (2008)
קטגוריה:כדורסלני נבחרת רוסיה
קטגוריה:כדורסלני צסק"א מוסקבה
קטגוריה:כדורסלני א.א.ק. אתונה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוסטנדה
קטגוריה:פנסילבניה: כדורסלנים
קטגוריה:אמריקאים שנולדו ב-1976
קטגוריה:כדורסלני אוניברסיטת באקנל
קטגוריה:פיטסבורג: אישים
ארתור פופלבסקי

ארתור פופלבסקי (בפולנית: Artur Popławski; 1860 – 1918, ורשה) היה שחמטאי פולני.

פופלבסקי החל את לימודיו באוניברסיטה הקיסרית של ורשה בשנת 1879 וסיים את לימודי ההנדסה בבית הספר הגבוה בציריך בשנת 1884 (Eidgenössische Technische Hochschule Zürich). 

בשנת 1883 הגיע פופלבסקי למקום השני, אחרי יוסף זבינסקי באליפות השנייה של ורשה בשנת 1884, עם תוצאה של 19/22 נקודות. בשווייץ חלק פופלבסקי פעמיים את המקום הראשון באליפות שווייץ לשחמט עם מקס פסטלוצ'י בשנים 1889 ו-1890.

פופלבסקי חזר לוורשה בתחילת שנות ה-90 של המאה ה-19 ועבד שם כמהנדס.

==קישורים חיצוניים==

== הערות שוליים ==

קטגוריה:שחמטאים פולנים
קטגוריה:פולנים שנולדו ב-1860
קטגוריה:נפטרים ב-1918
עורבני שחור-כיפה

עוֹרְבָנִי שְחוֹר-כיפה (שם מדעי: Garrulus glandarius) הוא מין עוף בסוג עורבני שבמשפחת העורביים ובסדרת ציפורי השיר הנפוץ באירופה ואסיה, לרבות ארץ ישראל.

== מאפיינים ==
גודלו של העורבני שחור-הכיפה הוא כגודלה של יונת התור. הוא ניזון מבעלי חוליות קטנים, מחרקים, פירות וזרעים. העורבני שוכן בחורשות ומקנן על עצים. הנקבה מטילה 4–6 ביצים, והדגירה, הנמשכת 16–17 ימים, מבוצעת על ידי שני ההורים.

צבעו של העורבני שחור-הכיפה הוא אפור חום. על ראשו כתם שחור גדול ומכאן בא לו שמו "שחור-כיפה". על כנפיו, כתם לבן על רקע שחור ומשבצות בצבע כחול לבן. צבע הזנב שחור. הגוף מוצק. אורך הבוגר 32.5–35.4 ס"מ, משקל 160–191 גרם, ומוטת כנפיים 52–58 ס"מ (אורך הכנף 16.5 – 17.5 ס"מ). המקור חזק ומאונקל בקצהו. האצבעות ארוכות וחזקות. מבנה הרגל מותאם ללפיתה ולתנועות ניתור זריזות בין הענפים. הכנף קצרה, רחבה, והקצה שלה מעוגל. הזנב ארוך (כ-13.5 ס"מ) וקצהו רבוע.
לרוב נוצות הגוף - הן בחלקי הגוף העליונים והן בגחון, גוון בז'-ורדרד. כיפת הראש שחורה ומפוספסת מעט. הנוצות של הכיפה עשויות להזדקר בכעין ציצה קטנה במצבים שונים של התנהגות. בפנים בולט פס שפם שחור. אברות היד שחורות והזנב שחור. (ר' לעיל: סימני זיהוי בולטים).
אין הבדלים בצבעי הניצוי בין הזכר לנקבה ובין עונות השנה.

== גלריה ==
<gallery mode="packed">
קובץ:Vlaamse gaai.jpg
קובץ:Garrulus Glandarius 1.jpg|עורבני שחור-כיפה בגן הלאומי ירקון
קובץ:01-veic-07-001.jpg
קובץ:Gaai-1 (28541432992).jpg
קובץ:Peanut Thief (7184679351).jpg
קובץ:Garrulus glandarius -Scotland-8.jpg
קובץ:עורבני שחור כיפה Garrulus glandarius.jpg
</gallery>

==קישורים חיצוניים==

* על [http://www.yardbirds.org.il/show_bird/64 עורבני שחור-כיפה], באתר "המרכז לטיפוח ציפורי הבר בחצר הבית"

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:עורביים
קטגוריה:ארץ ישראל: עורביים
קטגוריה:מיני בעלי חיים מתפרצים בישראל
קטגוריה:בעלי חיים שתוארו ב-1758
קטגוריה:צרפת: עופות
TCS

TCS (ראשי תיבות של Tata Consultancy Services; טאטא שירותי ייעוץ) היא חברת בת של קבוצת טאטא שבסיסה בהודו. TCS היא כיום תאגיד טכנולוגיית המידע (IT) הגדול באסיה, והשני בגודלו בעולם<ref></ref>.

נכון ל־2023, לחברה יותר מ־615 אלף עובדים ב-55 מדינות שונות והיא עומדת על הכנסות של 27.9 מיליארד דולר<ref></ref>.

החברה עוסקת כיום במתן שירותים של טרנספורמציה דיגיטלית ופיתוח טכנולוגיות עבור חברות בתחומים רבים כדוגמת בנקאות, ביטוח, קמעונאות, ייצור, הובלה ולוגיסטיקה, תעופה, בריאות, תעשיית האנרגיה, תחום השירות הציבורי, שרותי ענן IoT ועוד רבים אחרים.

המטה הראשי של TCS ממוקם במומבאי, הודו.

==TCS בישראל==
TCS פועלת בישראל מאז חודש יוני 2005. מנכ"ל החברה בישראל מאז 2022 הוא חן קמר, ששימש כמנהל פיתוח עסקי של החברה בניו יורק במשך 8 שנים לפני כן. בישראל החברה משתפת פעולה עם השירות הציבורי במספר תחומים, אך גם עובדת עם חברות בתחומי בנקאות ופיננסים, תחבורה, הובלה, הייטק, ייצור וקמעונאות, במטרה לספק להן שירותים טכנולוגיים שישפרו את פעילותן.

באפריל 2014 החלה החברה פרויקט רחב היקף להחלפת מערכות המחשוב של בנק יהב במערכת BaNCS, מערכת מחשוב בנקאית מתוצרת החברה המשרתת כיום כ-30% מבעלי חשבונות הבנק בעולם. בינואר 2017 הופעלה המערכת בבנק. החברה עבדה ועובדת עם מגוון חברות גלובליות בישראל ביניהם ניתן למנות את אפל, מיקרוסופט, HP Indigo, אל על, בנק יהב, בנק הפועלים, צים, משרדי ממשלה ועוד שורה ארוכה של חברות בארץ ובעולם.

בשנת 2019 זכתה החברה במכרז של משרד האוצר להקמתה של לשכת שירותי מחשוב בנקאיים, שמטרתה הגברת התחרות בתחום הבנקאות בישראל, באמצעות הוזלת חסמי הכניסה הטכנולוגיים להקמתו של בנק חדש<ref></ref>. הלשכה החלה לפעול בשנת 2021, ולקוח ראשון שלה הוא הבנק הדיגיטלי 5 באוגוסט 2021}}}} שמשתמש בין היתר בפלטפורמת הבנקאות הממוחשבת של החברה. לקוח נוסף הוא אגודת האשראי "אופק". החברה לוקחת חלק גם בפרויקט "נימבוס", מעבר פעילות משרדי הממשלה לשירותי הענן של גוגל והיא עוסקת בעיקר בתהליך של ניהול והתאמת המידע לפלטפורמה החדשה.

בשנת 2023 החלה TCS בפרויקט של איתור והאצת סטארט-אפים ישראלים בתחום הרכב והאוטו-טק עם חברת "יגואר לנד רובר" הבינלאומית, כחלק מהרצון לשלב טכנולוגיות מתקדמות במערכות הרכב והייצור השונות שלה. הפרויקט מובל על ידי הרשת הבינלאומית של החברה לאיתור והצמחה של טכנולוגיות חדשות ברחבי העולם TCS COIN (Co-Innovation Network).

נכון ל־2023 TCS מעסיקה כ־1,200 עובדים בארץ ובעולם שמפוזרים בין משרדי החברה בירושלים, בפתח תקווה והודו.

בתחילת 2023 שר הכלכלה והתעשייה ניר ברקת ביקר במשרדי הנהלת החברה בהודו כחלק מביקור מדיני, ובמסגרתו נתן משנה תוקף לחשיבות פעילותה של TCS בישראל<ref></ref>.

== קישורים חיצוניים ==

* 

* [http://www.tcs.com/worldwide/he/he/Pages/default.aspx אודות TCS ישראל]
* 
* 

==הערות שוליים==

קטגוריה:חברות תוכנה
קטגוריה:קבוצת טאטא
קטגוריה:חברות הודיות
קטגוריה:חברות תקשורת אסיתיות
חתונה לבנה (אלבום)

חתונה לבנה הוא אלבום הסולו השני בעברית של הזמר הישראלי שלום חנוך, שיצא 4 שנים אחרי, אדם בתוך עצמו. האלבום נחשב לפורץ דרך בסגנונו המוזיקלי. השירים עוסקים, בין השאר, במערכות יחסים, בעצמאות, בהצלחה, וכן בגירושיו של חנוך.

האלבום קיבל צליל חריף ומחוספס, כשהדגש היה על הליווי הכלי ולא על השירה, וחנוך שר לראשונה בקולו המוכר כיום ולא בקול הגבוה שאפיין אותו בתחילת דרכו. שלום חנוך ולואי להב העידו שבכוונתם להכין מהדורה מחודשת, במיקס ועריכה דיגיטלית חדשים, אם יימצאו כל סרטי ההקלטה המקוריים.

האלבום "חתונה לבנה" נמכר בלמעלה מ-60 אלף עותקים. סגנונו הכבד והחדשני של האלבום הביא מהפכה למוזיקה הישראלית. "חתונה לבנה" נחשב לאחד מאלבומי הרוק החשובים ביותר שנעשו בישראל, ואף זכה לאלבום מחווה בשם "הדרכים הידועות", שיצא ב-2008. 

== רשימת רצועות ==

== משתתפים ==
* לואי להב: הפקה אמנותית
* ירוסלב יעקובוביץ': עיבודים והפקה מוזיקלית, סקסופון, מפוחית, ליריקון
* שלום חנוך: שירה, גיטרה חשמלית, עיבודים
* מיקי שביב: גיטרה בס
* גיל דור: גיטרה
* מאיר ישראל, ז'אן פול זימבריס ואהרל'ה קמינסקי: תופים
* אלונה טוראל: פסנתר
* משה לוי: אורגן האמונד
* דפנה ארמוני ומזי כהן: קולות רקע
* טכנאי אולפן: איתמר גפני, עמוס שוחט
* מיכאל תפוח: מפיק

== קישורים חיצוניים ==

* 

== הערות שוליים ==

קטגוריה:אלבומי 1981
קטגוריה:אלבומי שלום חנוך
קטגוריה:אלבומים בעברית
קטגוריה:אלבומים שהופקו על ידי ירוסלב יעקובוביץ'
קטגוריה:אלבומים שהופקו על ידי לואי להב
קטגוריה:אלבומים שהוקלטו באולפני טריטון
קטגוריה:אלבומי פלטינה בישראל
קטגוריה:אלבומי חברת CBS ישראל